
	  26/744




Către,

BIROUL PERMANENT AL
CAMEREI DEPUTAŢILOR
Vă înaintăm, alăturat, Raportul asupra proiectului de Lege privind darea în administrarea municipiului Constanţa a unui teren aflat în proprietatea publică a statului şi în administrarea Administraţiei Naţionale "Apele Române", trimis Comisiei în vederea dezbaterii pe fond, cu adresa nr. PL.x 523 din 28 octombrie 2009.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	Bucureşti,
	18.02.2010

	Nr.
	 26/744


RAPORT   

asupra proiectului de Lege privind darea în administrarea municipiului Constanţa a unui teren aflat în proprietatea publică a statului şi în administrarea Administraţiei Naţionale "Apele Române"

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 523 din 28 octombrie 2009, cu dezbaterea pe fond, în procedură obişnuită, cu proiectului de Lege privind darea în administrarea municipiului Constanţa a unui teren aflat în proprietatea publică a statului şi în administrarea Administraţiei Naţionale "Apele Române", înregistrat cu nr.26/744 din 28 octombrie 2009.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.843/21.07.2009);

· avizul favorabil al Comisiei juridice, de disciplină şi imunităţi (nr.31/973/10.11.2009).
Potrivit prevederilor art.75 din Constituţia României, republicată şi ale art. 92.alin.(9) pct.1 din Regulamentul Camerei Deputaţilor, republicat, Camera Deputaţilor este  Cameră decizională. 
Senatul în calitate de primă Cameră sesizată a adoptat proiectul de lege în şedinţa din 26 octombrie 2009.
Proiectul de Lege are ca obiect de reglementare darea în administrarea Consiliului Local al municipiului Constanţa a unui teren aflat în proprietatea publică a statului şi în administrarea Administraţiei Naţionale „Apele Române“ – Direcţia Apelor Dobrogea Litoral, pentru realizarea obiectivului de investiţii „Pasarelă şi pontoane acostare ambarcaţiuni agrement“.
La lucrările comisiei au fost prezenţi 32 deputaţi, din totalul de 33 membri ai comisiei.
La dezbaterile care au avut loc în şedinţa comisiei din  16 februarie 2010 a participat, în conformitate cu prevederile art.54 şi 55 din Regulamentul Camerei Deputaţilor, republicat, în calitate de invitat, domnul Dan Cârlan – secretar de stat  în cadrul Ministerului Mediului şi Pădurilor.

In conformitate cu prevederile art.61 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a dezbătut proiectul de lege în şedinţa din 16 februarie 2010.

În urma examinării proiectului de lege  şi a opiniilor exprimate de către membrii Comisiei, s-a hotărât, cu majoritate de voturi (4 abţineri), să se supună Plenului Camerei Deputaţilor, aprobarea proiectului de lege cu amendamente admise care sunt  prezentate în anexa la prezentul raport.

Proiectul de Lege face parte din categoria legilor ordinare. 
	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Întocmit,

Consultant Nicoleta Toma
ANEXĂ

AMENDAMENTE ADMISE:                                                   

	Nr. crt.
	Text Senat
	Amendamente Comisie

(autorul amendamentului)
	Motivare

	1.
	LEGE

privind darea în administrarea municipiului Constanţa a unui teren aflat în proprietatea publică a statului şi în administrarea Administraţiei Naţionale "Apele Române"


	LEGE

privind transmiterea unui teren aflat în proprietatea publică a statului, din administrarea Administraţiei Naţionale “Apele Române”, în administrarea Consiliului local al municipiului Constanţa

Autor: Comisia pentru administraţie publică, amenajarea teritoriului şi echilibru ecologic
	Intrucât municipiul Constanţa este o unitate administrativ-teritorială, darea în administrare a unui bun proprietate publică a statului se poate face, potrivit Legii nr.231/1998, către: regii autonome, prefecture, autorităţi ale administraţiei publice centrale şi locale, alte instituţii publice de interes naţional, judeţean sau local, după caz.


	2.
	Art.1 (1) Se aprobă darea în administrarea municipiului Constanţa a unui teren în suprafaţă de 2129 m2, din care 1879 m2 în Marea Neagră şi 250 m din plaja extinsă, aflate în proprietatea publică a statului şi în administrarea Administraţiei Naţionale „Apele Române" - Direcţia Apele Dobrogea Litoral, având datele de identificare prevăzute în anexa care face parte integrată din prezenta lege, pentru realizarea obiectivului de investiţii de interes public „Pasarelă şi pontoane acostare ambarcaţiuni agrement."


(2) Dreptul de administrare se transferă pe durata existenţei obiectivului de investiţii, sub condiţia menţinerii acestuia în domeniul public al municipiului Constanţa.


	
1. Articolul 1 se modifica şi va avea următorul cuprins:
Art.1 (1) Se aprobă darea în administrarea Consiliului local al municipiului Constanţa a unui teren în suprafaţă de 2129 m2, din care 1879 m2 în Marea Neagră şi 250 m din plaja extinsă, aflate în proprietatea publică a statului şi în administrarea Administraţiei Naţionale „Apele Române" - Direcţia Apele Dobrogea Litoral, având datele de identificare prevăzute în anexa care face parte integrată din prezenta lege, pentru realizarea obiectivului de investiţii de interes public „Pasarelă şi pontoane acostare ambarcaţiuni agrement."


(2) Dreptul de administrare se transferă pe durata existenţei obiectivului de investiţii, prevăzut la alin.(1), sub condiţia menţinerii acestuia în domeniul public al municipiului Constanţa.

Autor: Comisia pentru administraţie publică, amenajarea teritoriului şi echilibru ecologic

	Reglementare corectă

Pentru precizia normei.

	3. 
	Art.2.- Predarea-preluarea terenului prevăzut la art.l se face pe bază de protocol încheiat între Administraţia Naţională „Apele Române" prin Direcţia Apelor Dobrogea Litoral şi Consiliul local al municipiului Constanţa, în termen de 30 de zile de la data intrării în vigoare a prezentei legi.


	
Nemodificat
	

	4.
	Anexa

Datele de identificare a terenului aflat în proprietatea publică a statului şi în administrarea Administraţiei Naţionale «Apele Române» - Direcţia Apelor Dobrogea Litoral care se dau în administrarea Consiliului local al municipiului Constanţa

Locul unde este situat terenul

Persoana juridică de la care se transmite dreptul de administrare asupra terenului

Persoana juridică la care se transmite dreptul de administrare asupra terenului

Caracteristicile tehnice ale terenului

Număr de identificare atribuit de Ministerul Finanţelor Publice

Staţiunea Mamaia, zona Hotel Victoria,             municipiul Constanţa, judeţul Constanţa

Administraţia        Naţională „Apele Române" - Direcţia Apelor Dobrogea Litoral

Municipiul Constanţa, potrivit Legii administraţiei publice locale              nr.215/2001, republicată, cu modificările şi completările ulterioare

•
Plaja şi apele maritime interioare, judeţul Constanţa

•
suprafaţa totală =2129 m2, din care:

-
suprafaţă Marea Neagră -1879 m2

-
suprafaţă teren plajă - 250 m2

•
vecini:

-
în partea de nord, est şi sud, Ministerul   Mediului   (apele maritime interioare)

-
în partea de vest, Ministerul Mediului (plajă)

-nr.M.F.P.: 149982 (parţial)

-
cod de clasificare: 8.03.04

-
nr.M.F.P.: 64001 (parţial)

-
cod de clasificare: 8.03.04


	Anexa

Datele de identificare a terenului aflat în proprietatea publică a statului şi în administrarea Administraţiei Naţionale «Apele Române» - Direcţia Apelor Dobrogea Litoral care se dau în administrarea Consiliului local al municipiului Constanţa

Locul unde este situat terenul

Persoana juridică de la care se transmite dreptul de administrare asupra terenului

Persoana juridică la care se transmite dreptul de administrare asupra terenului

Caracteristicile tehnice ale terenului

Număr de identificare atribuit de Ministerul Finanţelor Publice

Staţiunea Mamaia, zona Hotel Victoria,             municipiul Constanţa, judeţul Constanţa

Administraţia        Naţională „Apele Române" - Direcţia Apelor Dobrogea Litoral

Consiliul local al Municipiului Constanţa, potrivit Legii administraţiei publice locale              nr.215/2001, republicată, cu modificările şi completările ulterioare

•
Plaja şi apele maritime interioare, judeţul Constanţa

•
suprafaţa totală =2129 m2, din care:

-
suprafaţă Marea Neagră -1879 m2

-
suprafaţă teren plajă - 250 m2

•
vecini:

-
în partea de nord, est şi sud, Ministerul   Mediului  şi Pădurilor (apele maritime interioare)

-
în partea de vest, Ministerul Mediului şi Pădurilor (plajă)

-nr.M.F.P.: 149982 (parţial)

-
cod de clasificare: 8.03.04

-
nr.M.F.P.: 64001 (parţial)

-
cod de clasificare: 8.03.04


	Reglementare corectă


	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Întocmit,

Consultant Nicoleta Toma

